**Т Е Х Н И Ч Е С К А С П Е Ц И Ф И К А Ц И Я**

1. ***Предмет на обществената поръчката:***

Извършване на обществен превоз на пътници по междуселищни автобусни линии от общинска, областна и републиканска транспортни схеми и специализиран превоз на деца и ученици от местоживеенето им в с. Аламовци до учебното им заведение в гр. Златоград за нуждите на Община Златоград по обособени позиции.

1. ***Обект на обществената поръчка:***

Услуга

1. ***Пълно описание на предмета на обществената поръчка:***
	1. ***Обособена позиция №1:*** Извършване на обществен превоз на пътници по междуселищна автобусна линия Старцево - Златоград, част от общинска транспортна схема, със следните маршрутни разписания:
		1. Междуселищна автобусна линия Старцево – Златоград. Изпълнява се в делнични дни, в понеделник, сряда, петък от Пресока – 07:30 часа, едно маршрутно разписание на ден - общо 2 курса. Дължина на курса 17 км. Час на тръгване от Старцево - 08:00 ч. Час на тръгване от Златоград – 09:30 ч.
		2. Междуселищна автобусна линия Старцево - Златоград. Изпълнява се в делнични дни, едно маршрутно разписание на ден - общо 2 курса. Дължина на курса 10 км. Час на тръгване от Старцево - 10:00 ч. Час на тръгване от Златоград – 11:30 ч.
		3. Междуселищна автобусна линия Старцево - Златоград. Изпълнява се в делнични дни, в понеделник, сряда, петък с удължаване до Пресока, едно маршрутно разписание на ден - общо 2 курса. Дължина на курса 17 км. Час на тръгване от Старцево - 14:30 ч. Час на тръгване от Златоград – 16:00 ч.

Общ годишен пробег по автобусна линия Старцево - Златоград: 20 056 км.

* 1. ***Обособена позиция №2:*** Извършване на обществен превоз на пътници по междуселищна автобусна линия Ерма река - Златоград, част от общинска транспортна схема, със следните маршрутни разписания:

3.2.1 Междуселищна автобусна линия Ерма река - Златоград. Изпълнява се едно маршрутно разписание на ден, в делнични дни – общо 2 курса. Дължина на курса 18 км.Час на тръгване от Златоград – 12:30 ч. Час на тръгване от Ерма река - 13:30 ч.

3.2.2 Междуселищна автобусна линия Ерма река - Златоград. Изпълнява се едно маршрутно разписание на ден, в делнични дни – общо 2 курса. Дължина на курса 18 км. Час на тръгване от Златоград – 16:30 ч. Час на тръгване от Ерма река - 17:10 ч.

* + 1. Междуселищна автобусна линия Златоград - Ерма река. Изпълнява се едно маршрутно разписание на ден, в неделя – общо 2 курса. Дължина на курса 18 км. Час на тръгване от Златоград – 17.30 ч. Час на тръгване от Ерма река – 18.00 ч.

Общ годишен пробег по автобусна линия Ерма река - Златоград: 20 664 км.

* 1. ***Обособена позиция №3:*** Извършване на обществен превоз на пътници по междуселищна автобусна линия Долен - Златоград, част от общинска транспортна схема, със следните маршрутни разписания:

3.3.1 Междуселищна автобусна линия Долен - Златоград. Изпълнява се едно маршрутно разписание на ден, в делнични дни и неделя – общо 2 курса. Дължина на курса 14 км. Час на тръгване от Долен – 18.00 ч. Час на тръгване от Златоград – 19:15 ч.

3.3.2 Междуселищна автобусна линия Долен - Станково. Изпълнява се едно маршрутно разписание на ден, в понеделник и петък – общо 2 курса. Дължина на курса 7 км. Час на тръгване от Долен – 12.30 ч. Час на тръгване от Станково – 12:50 ч.

Общ годишен пробег по автобусна линия Долен - Златоград: 10 234 км.

***3.4 Обособена позиция №4:*** Извършване на обществен превоз на пътници по междуселищна автобусна линия Страшимир – Златоград, част от общинска транспортна схема, със следното маршрутно разписание:

1. Междуселищна автобусна линия Страшимир – Златоград. Изпълнява се едно маршрутно разписание на ден, в понеделник, сряда и петък – общо 2 курса. Дължина на курса 22 км. Час на тръгване от Страшимир – 07:45. Час на тръгване от Златоград – 16:00 ч

Общ годишен пробег по автобусна линия Страшимир – Златоград: 12 180 км.

***3.5 Обособена позиция №5:*** Извършване на обществен превоз на пътници по междуселищна автобусна линия Златоград – Устово, част от областна транспортна схема, от квотата на Община Златоград.

Междуселищна автобусна линия Златоград - Устово. Изпълнява се едно маршрутно разписание на ден, в делнични дни, целогодишно - общо 2 курса. Дължина на курса 49 км. Час на тръгване от Златоград – 08:40 ч. Час на тръгване от Устово – 13:10 ч.

Общ годишен пробег по автобусна линия Златоград - Устово: 25 480 км.

 ***3.6 Обособена позиция №6:*** Извършване на обществен превоз на пътници по междуселищна автобусна линия Златоград – София, част от републиканска транспортна схема, от квотата на Община Златоград, със следното маршрутно разписание:

Маршрутно разписание №21501 на автобусна линия София - Златоград. Изпълнява се целогодишно, едно маршрутно разписание на ден, ежедневно - общо 2 курса. Дължина на курса 358 км. Час на тръгване от Златоград – 07:00 ч. Час на тръгване от София **–** 16:30 ч.

Общ годишен пробег по Маршрутно разписание №21501 на автобусна линия София - Златоград : 261 340 км.

***3.7 Обособена позиция №7:*** Извършване на обществен превоз на пътници по междуселищна автобусна линия Златоград – София, част от републиканска транспортна схема, от квотата на Община Златоград, със следното маршрутно разписание:

* + - 1. Маршрутно разписание №21101 на автобусна линия София - Златоград. Изпълнява се целогодишно, едно маршрутно разписание на ден, ежедневно - общо 2 курса. Дължина на курса 364,2 км Общо време за движение 6 ч. и 19 мин. Общо време за пътуване – 6 ч. и 46 мин. Средна техническа скорост 57,7 км/ч. Средна съобщителна скорост 53,8 км/ч. Час на тръгване от Златоград – 06:00 ч. Час на тръгване от София – 13:40 ч.

 Общ годишен пробег: 265 866 км.

***3.8 Обособена позиция №8:*** Извършване на обществен превоз на пътници по междуселищна автобусна линия Златоград – Слънчев бряг, част от републиканска транспортна схема, от квотата на Община Златоград, със следното маршрутно разписание:

Маршрутно разписание №21101 на автобусна линия Златоград - Слънчев бряг. Изпълнява се от 01 Юни до 30 Септември, едно маршрутно разписание на ден, във вторник, четвъртък и събота от Златоград, а от Слънчев бряг се изпълнява в понеделник, сряда и петък – общо 1 курса. Дължина на курса 404 км. Час на тръгване от Златоград – 07:15 ч. Час на тръгване от Слънчев бряг – 08:50 ч.

Общ годишен пробег по Маршрутно разписание №21101 на автобусна линия Златоград - Слънчев бряг: 41 612 км.

***3.9 Обособена позиция №9:*** Извършване на обществен превоз на пътници по междуселищна автобусна линия Пловдив - Златоград, част от републиканска транспортна схема, от квотата на Община Златоград, със следното маршрутно разписание:

Маршрутно разписание №21102 на автобусна линия Пловдив - Златоград. Изпълнява се целогодишно, едно маршрутно разписание на ден, ежедневно - общо 2 курса. Дължина на курса 159 км. Час на тръгване от Златоград – 07:30 ч. Час на тръгване от Пловдив – 13:30 ч.

Общ годишен пробег по Маршрутно разписание №21102 на автобусна линия Пловдив - Златоград: 116 070 км.

**3.10** ***Обособена позиция №10:*** Извършване на обществен превоз на пътници по междуселищна автобусна линия Пловдив - Златоград, част от републиканска транспортна схема, от квотата на Община Златоград, със следното маршрутно разписание:

Маршрутно разписание №21201 на автобусна линия Пловдив - Златоград. Изпълнява се целогодишно, едно маршрутно разписание на ден, ежедневно - общо 2 курса. Дължина на курса 146 км. Час на тръгване от Златоград – 13:30 ч. Час на тръгване от Пловдив – 19:30 ч.

Общ годишен пробег Маршрутно разписание №21201 на автобусна линия Пловдив - Златоград: 106 580 км.

**3.11** ***Обособена позиция №11:*** Извършване на специализиран превоз на ученици и деца от местоживеенето им в с. Аламовци до учебното им заведение в гр. Златоград, през учебните 2019/2020, 2020/2021, 2021/2022, 2022/2023 и 2023/2024 години. Изпълнява се в делнични учебни дни, в периода от 15 Септември – 30 Юни на съответната година. Изпълняват се общо 2 курса на ден. Дължина на курса 13 км. Час на тръгване от Аламовци - 06:50 часа, час на тръгване от Златоград – 16:30 часа.

 Общ годишен пробег: 4 680 км.

Специализираният автомобилен превоз на ученици и деца ще се извършва, както до училището и детска градина, където ще се осъществява тяхното обучение, така и обратно към местоживеенето им. Превозът ще се осъществява всеки присъствен ден на учебната година по предварителни маршрутни разписания, неразделна част от настоящата документация, при спазване на всички изисквания на Възложителя и на нормативните изисквания, свързани с възлаганата дейност при спазване условията на безопасност. При възникнала необходимост маршрутите се актуализират след започване на учебната година. Промени в разписанията са допустими, ако това се налага от промени в учебните планове на училищата и/или детските градини.

Брой учебни дни през учебната 2018/2019 г. – приблизително 180 учебни дни.

Общ годишен пробег при приблизително 180 учебни дни – 4 680 км.

*\* Броят на пътуващите ученици и на учебните дни е приблизителен.*

Прогнозната стойност на превоза на ученици и деца за срока на договора е в размер на 39 021,75 лв. без ДДС.

 Размерът на всяко плащане се определя, съобразно броя на учебните дни през периода, но не повече от следните максимални цени на превозите, определени със Заповед №РД09-1038/29.07.2016 г. на Министъра на образованието и науката:

А) с автобус с до 22 (двадесет и две) места – **до 1,10 лв./км** общ пробег;

Б) с автобус с над 22 (двадесет и две) места - **до 1,65 лв./км** общ пробег;

Всеки участник има право да участва за една или повече от една обособена позиция, съобразно броя и вида на автобусите, с които участва и съответствието им с изискванията на поръчката.

За всяка автобусна линия, участникът описва предлаганите автобуси, като посочва марка, модел и регистрационен номер на основния автобус и марка, модел и регистрационен номер на резервния автобус. За изпълнение предмета на една обособена позиция, участникът следва да разполага с минимум с 1 (един ) основен и 1 (един) резервен автобус.

Предложеният от участника основен автобус за една обособена позиция, не може да бъде предлаган за изпълнение като основен или резервен автобус за друга обособена позиция, освен в случаите, в които времето за пътуване на предложения за основен или резервен автобус по една обособена позиция не съвпада с предложения за пътуване основен или резервен по друга обособена позиция.

***Изисквания към водачите:***

Важи за всяка от обособените позиции

Превозвачите, които участват за възлагане на обществен превоз на пътници, при провеждане на тази процедура, трябва да съобразят броя на водачите с изискванията на Глава шеста „Време за управление на превозното средство, прекъсване и време за почивка“ от Закона за автомобилните превози за всяка обособена позиция поотделно.

Водачите трябва да отговарят на изискванията за минималната възраст на водачите по чл. 87 от Закона за автомобилните превози, чл. 151, ал. 1, т. 9 от Закона за движение по пътищата, и изискванията, посочени в чл. 33 от Раздел II „Изисквания към водачите, извършващи превози по утвърдени транспортни схеми“ от Наредба №2 за условията и реда за утвърждаване на транспортни схеми и за осъществяване на обществени превози на пътници с автобуси.

За Обособена позиция №11 – В съответствие с чл. 23б, ал. 1 от Закона за автомобилните превози, специализираните, случайните и превозите за собствена сметка на деца и/или ученици, се изисква да се извършват от водачи, които притежават най-малко две години професионален опит като водачи на автобус и са на възраст не по-малка от 25 години.

***Изисквания към автобусите:***

Представените превозни средства, съгласно чл. 34 от Наредба №2/15.03.2002, следва да отговарят на изискванията за техническа изправност, посочени в чл. 147, ал. 1 от Закона за движение по пътищата.

Автобусите подлежат на задължителен преглед за проверка на техническата им изправност на всеки 6 месеца, както е предвидено в чл. 147, ал. 3, т. 2 и ал. 6 от Закона за движение по пътищата. Прегледът се извършва по реда, предвиден в Наредба № Н-32 от 16.12.2011 г. за периодичните прегледи за проверка на техническата изправност на пътните превозни средства.

Специализираните, случайните и превозите за собствена сметка на деца и/или ученици се извършват с автобуси, за които има издадено удостоверение за преминат допълнителен преглед за проверка на оборудването им.

За обособени позиции с дължина на курса до 30 км. (обособени позиции от №1 до №4) превозите по автобусни линии, съгласно чл. 37, т. 3, б. „а“ от Наредба №2, следва да се извършват с всички класове автобуси.

За обособени позиции с дължина на курса над 30 км. (обособени позиции от №5,6,7,8, 9 и 10) превозите по автобусни линии, съгласно чл. 37, т. 3, б. „б“ от Наредба №2, следва да се извършват с класове II, III и В, при наличие на багажно отделение с достатъчна вместимост и с достъп отвън.

За Обособена позиция №11, съгласно чл. 23г от Закона за автомобилните превози, специализираните, случайните и превозите за собствена сметка на деца и/или ученици се извършват с моторни превозни средства от категории М2 и М3, клас В, клас II и клас III, като не се допуска превоз на стоящи пътници.

***Ориентировъчна стойност на поръчката:***

Общата прогнозна стойност на поръчката е в размер на **168 858,15** **лв.** без ДДС, за период от 5 години, разпределена по обособени позиции, както следва:

Обособена позиция №1 – 28 910,72 лв. без ДДС.

Обособена позиция №2 – 8 048,63 лв. без ДДС.

Обособена позиция №3 – 3 413,58 лв. без ДДС.

Обособена позиция №4 – 17 557,47 лв. без ДДС.

Обособена позиция №5 – 9 924,46 лв. без ДДС.

Обособена позиция №6 – 1 990,35 без ДДС.

Обособена позиция №7 – 1 990,35 без ДДС.

Обособена позиция №8 – 280,83 без ДДС.

Обособена позиция №9 – 30 423,85 без ДДС.

Обособена позиция №10 – 27 296,16 без ДДС.

Обособена позиция №11 – 39 021,75 лв. без ДДС.

*Забележка: Посочената сума е прогнозна и подлежи на корекция с приемане на Централния бюджет на Република България за всяка година.*

Финансирането на поръчката, за всички обособени позиции, е от предвиденото компенсиране на превозвача, а за обособени позиции №1 и №4 – от компенсиране и субсидиране, в размер на утвърдените и отпуснати средства от републиканския бюджет за тази цел, след представяне на ежемесечни справки и съгласно изискванията на Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите, приета с ПМС №163 от 29.06.2015 г.

***Изисквания към участниците:***

 Участниците следва да притежават валиден лиценз за извършване на превоз на пътници на територията на Република България и Удостоверение на ППС за обществен превоз на пътници, издадено за всяко превозно средство, с което ще се осъществява превоза или лиценз на Общността, придружен с брой заверени копия, равен на броя на автобусите, с които участва в процедурата и други документи, които се изискват от Закона за автомобилните превози и наредбите към него за извършване на обществени превози на пътници с автобуси по транспортни схеми.

***Изисквания за качество:***

* Да се спазват стриктно утвърдените разписания.
* Да се извършват точно утвърдените курсове на съответната автобусна линия.
* Осигуряване комфорт на пътниците: тиха музика, обявяване на видно място на разписанията и тарифите; оповестяване на спирките или друга информация;
* Спазване на нормативните санитарно-хигиенни изисквания, по отношение на чистота, отопление и вентилация на салона за пътници, съобразно сезона.
* Поддържане на екологичните и техническите качества на автобуса за целия срок на договора. При възникване на технически или друг проблем своевременно – в срок до 30 минути - осигуряване на резервно превозно средство за извършване на транспортната услуга.
* Транспортната услуга да се извършва с изправни превозни средства, отговарящи на изискванията на Наредба №Н-32/16.12.2011 г. за периодичните прегледи за проверка на техническата изправност на пътните превозни средства, издадена от Министерството на транспорта, информационните технологии и съобщенията.

 Обществената поръчка трябва да се изпълнява, съгласно изискванията на следните по-важни нормативни актове, уреждащи обществения превоз на пътници с автобусен транспорт:

1. Закон за автомобилните превози.

2. Закон за движение по пътищата.

3. Наредба №33/03.11.1999 г. за обществен превоз на пътници и товари на територията на Република България.

4. Наредба №2/15.03.2002 г. за условията и реда за утвърждаване на транспортни схеми и за осъществяване на обществени превози на пътници с автобуси.

 5. Наредба за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите/приета с ПМС №163 от 29.06.2015 г., обнародвано в ДВ бр. 51 от 07.07.2015 г.

 6. Регламент №1370/2007 на Европейския парламент и на Съвета от 23.10.2007г., относно обществените услуги за пътнически превоз с железопътен и автомобилен транспорт и за отмяна на Регламенти (ЕИО) №1191/69 и (ЕИО) №1107/70 на Съвета.

Превозвачът, определен за изпълнител на обособена позиция от поръчката се задължава да я изпълнява само с декларираните превозни средства. Подмяната на декларираните в процедурата автобуси ще става само с писмено разрешение на Община Златоград, което ще се дава след писмено искане от изпълнителя и при условие, че новият автобус отговаря на заложените в процедурата критерии или на по-високи.

Компенсации и субсидиите се разпределят на превозвачите при спазване изискванията на Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони.

При изпълнение на услугата за обществен превоз на пътници, Изпълнителят, трябва да спазва нормативните изисквания на националното и европейско законодателство за превоз на пътници. При промяна на нормативната уредба, Изпълнителят е длъжен да приведе в съответствие с нея всички документи изисквани с нормативен акт, както и да спазва същите при изпълнение на обществения превоз.

**Приложения:** Маршрутни разписания на автобусните линии.